Núm.

119
 17 de novembre del 2021
 2/44
 Capítol primer.

Objecte, àmbit d’aplicació de la Llei i definicions
 Article 1.

Objecte
1.

Aquesta Llei té per objecte la protecció de les dades personals de totes les persones físiques, sigui 
quina sigui la seva nacionalitat o la seva residència, pel que fa al tractament i a la utilització de les dades, 
preservant la vida privada.

2.

La present Llei protegeix els drets i llibertats fonamentals de les persones físiques i, en particular, el seu 
dret a la protecció de les dades personals.

Article 2.

Àmbit d’aplicació
1.

Aquesta Llei és aplicable al tractament totalment o parcialment automatitzat de dades personals, així 
com al tractament no automatitzat de dades personals continguts o destinats a ser inclosos en un fitxer, i 
a qualsevol ús posterior d’aquestes dades, tant en el sector públic com privat.
S’aplica a tot tractament de dades personals realitzat per responsables o encarregats del tractament, públics 
o privats, amb domicili al Principat d’Andorra, o constituïts d’acord amb les lleis del Principat d’Andorra.

2.

També és aplicable als tractaments de dades realitzats per responsables o encarregats del tractament no 
domiciliats al Principat o no constituïts conforme a les lleis del Principat d’Andorra, quan facin servir mitjans 
de tractament ubicats en el territori andorrà, automatitzats o no.

Aquests responsables o encarregats del 
tractament han de designar prop de l’Agència Andorrana de Protecció de Dades un representant establert 
al Principat d’Andorra.

3.

A l’efecte d’aplicació d’aquest article, s’entén per domicili o establiment, amb independència de la seva 
forma jurídica, qualsevol ubicació estable que permeti l’exercici efectiu i real d’una activitat.

4.
4.

S’exclouen de l’àmbit d’aplicació d’aquesta Llei:
 a) El tractament de dades efectuat en el marc d’activitats exclusivament personals o domèstiques, sen-
se cap connexió amb una activitat professional o comercial.

b) El tractament de dades de persones difuntes, sense perjudici del que estableix l’article 3.
 c) El tractament de dades efectuat per part de les autoritats competents amb finalitats de prevenció, in-
vestigació, detecció o enjudiciament d’infraccions penals, o d’execució de sancions penals, incloent la pro-
tecció contra les amenaces per a la seguretat pública i la prevenció d’aquestes, sense perjudici del que 
estableix l’apartat 4 de l’article 5.

Article 3.

Dades de les persones difuntes
1.

Les persones vinculades al difunt per raons familiars o de fet, així com els seus hereus es poden dirigir 
al responsable o encarregat del tractament amb l’objecte de sol·licitar l’accés a les dades personals d’aquell 
i, si s’escau, la seva rectificació o supressió.
Com a excepció, les persones a què es refereix el paràgraf anterior no poden accedir a les dades del cau-
sant, ni sol·licitar-ne la rectificació o la supressió, quan la persona difunta ho hagi prohibit expressament o 
així ho estableixi una llei.

Aquesta prohibició no afecta el dret dels hereus a accedir a les dades de caràcter 
patrimonial del causant.

2.

Les persones o institucions a les quals el difunt hagi designat expressament a aquest efecte poden sol-
licitar també, d’acord amb les instruccions rebudes, l’accés a les dades personals del difunt i, si s’escau, la 
seva rectificació o supressió.

Per via reglamentària s’han d’establir els requisits i les condicions per acreditar 
la validesa i la vigència d’aquests manaments i instruccions i, si s’escau, el seu registre.

3.
3.

En cas de defunció de persones menors d’edat, aquestes facultats les poden exercir també els seus 
representants legals o, en el marc de les seves competències, el Ministeri Fiscal, que pot actuar d’ofici o a 
instància de qualsevol persona física o jurídica interessada.

l
a
r
e
n
e
G
l
l
e
s
n
o
C